**M e s t o S l á d k o v i č o v o**

 **9 2 5 2 1 S l á d k o v i č o v o, F u č í k o v a u l. č. 329**

 Tel.: 031/7842712, e-mail: sladkovicovo@sladkovicovo.sk

**Informácia o zámere realizácie projektu Centra integrovanej zdravotnej starostlivosti v meste Sládkovičovo.**

V súvislosti so zverejnením Výzvy na predkladanie projektových zámerov s kódom: IROP-PO2-SC212-PZ-2019-13 v rámci OP IROP 2014-2020, mieni mesto Sládkovičovo predložiť projektový zámer, týkajúci sa vybudovania Centra integrovanej zdravotnej starostlivosti v meste.

Realizácia projektu bude zahŕňať aktivity:

* rekonštrukcia a prístavba objektu existujúceho zdravotného strediska v rozsahu stavebných úprav vnútorných a vonkajších priestorov
* zabezpečenie materiálno – technického vybavenia,
* dodávka zdravotníckej techniky, zariadenia a vybavenia
* budovanie a modernizácia IKT infraštruktúry ambulancií a spoločných priestorov vrátane vybavenia vysokorýchlostným internetovým pripojením a nákupu softvérového vybavenia
* zabezpečenie plnej bezbariérovosti objektu

V súvislosti s minimálnymi a následne odporúčanými požiadavkami na charakter služieb budúceho CIZS a personálne obsadenie lekármi a prípadnými poskytovateľmi sociálnych služieb plánujeme poskytnúť priestory pre:

* 1 lekára poskytujúceho všeobecnú ambulantnú starostlivosť pre dospelých dostupného v CIZS v rozsahu ekvivalentu plného pracovného úväzku
* lekára, alebo lekárov poskytujúcich všeobecnú ambulantnú starostlivosť pre dospelých dostupných v CIZS v rozsahu minimálne v rozsahu ekvivalentu polovičného pracovného úväzku
* 1 lekára poskytujúceho všeobecnú ambulantnú starostlivosť pre deti a dorast dostupného v CIZS v rozsahu minimálne v rozsahu ekvivalentu polovičného pracovného úväzku
* 1 lekára poskytujúceho špecializovanú ambulantnú starostlivosť v odbore gynekológia -pôrodníctvo, dostupného v CIZS v rozsahu minimálne v rozsahu ekvivalentu 0,2 pracovného úväzku
* lekárov poskytujúcich špecializovanú zubno-lekársku ambulantnú starostlivosť minimálne v rozsahu ekvivalentu 0,1 pracovného úväzku
* lekárov poskytujúcich špecializovanú inú ambulantnú starostlivosť minimálne v rozsahu ekvivalentu 0,1 pracovného úväzku na lekára
* iné druhy zdravotnej starostlivosti alebo služby súvisiace s poskytovaním zdravotnej starostlivosti (napr. agentúra domácej ošetrovateľskej starostlivosti, odberové pracovisko, stacionár , liečebná rehabilitácia, zariadenie pre prax sestier a lekárov pripravujúcich sa na špecializačnú skúšku v príslušnom špecializačnom odbore, komunitný pracovník v oblasti zdravotnej výchovy, ďalšie súvisiace činnosti alebo služby ako sú napríklad logopéd, resp. psychológ )
* sociálne služby (napr. odborná činnosť špecializované sociálne poradenstvo prednostne v oblastiach týkajúcich sa ťažkého zdravotného postihnutia, nepriaznivého zdravotného stavu a dôchodkového veku, sociálna služba denné centrum, kde sa bude vykonávať predovšetkým základné sociálne poradenstvo, záujmová činnosť, vzdelávacie a preventívne aktivity a pod., ďalšie súvisiace sociálne služby, odborné a ďalšie činnosti (napr. služba včasnej intervencie, sprostredkovanie tlmočenia, sprostredkovanie osobnej asistencie, požičiavanie pomôcok, pomoc pri uplatňovaní práv a právom chránených záujmov, sociálna rehabilitácia, stimulácia komplexného vývoja dieťaťa so zdravotným postihnutím, preventívne aktivity, utváranie podmienok na vzdelávanie, utváranie podmienok na záujmovú činnosť )

Realizácia projektu CIZS je podmienená schválením nenávratného finančného príspevku s predpokladanou dobou realizácie v období 08/2020 – 01/2022 s následným spustením prevádzky k 07/2022 a 100% - ným personálnym obsadením kapacít najneskôr k 01/2023.

V prípade záujmu zo strany lekárov, alebo poskytovateľov sociálnych služieb o pôsobenie v priestoroch budúceho CIZS je nutné kontaktovať primátora mesta prostredníctvom verejne prístupných kontaktných údajov, ktorý poskytne záujemcom detailnejšie informácie o podmienkach účasti na projekte CIZS. (primator@sladkovicovo.sk, +421317842835)

Plánovaný termín predloženia projektového zámeru je 31.12.2019. Z uvedeného dôvodu odporúčame potenciálnym záujemcom o pôsobenie v CIZS prejaviť záujem najneskôr do konca novembra 2019, aby bolo možné vyjasniť si všetky podrobnosti ohľadom ich účasti v projekte CIZS.

V Sládkovičove, 08.11.2019

Ing.Anton Szabó

primátor mesta